slávnostné otvorenie načasovalo na Deň pamiatky reformácie. Posviacku domova vykoná po slávnostných službách Božích o 14:00 generálny biskup Evanjelickej cirkvi augsburského vyznania na Slovensku (ECAV) Július Filo.
SED v Košeci vzniklo v roku 1996. Svoju činnosť zameralo najmä na občanov v seniorskom veku a už počas výstavby domova dôchodcov rozbehlo terénnu opatrovateľskú službu. Nový domov plánuje po získaní finančných prostriedkov ďalej rozširovať, podľa riaditeľa ED na Slovensku Jána Hubu na to poskytujú možnosti najmä podkrovné priestory. Súčasťou domova sú aj priestory určené mladšej generácii. Finančne stavbu zabezpečili najmä zahraničné partnerské cirkvi z USA a Nemecka, miestny obecný úrad a Považské cementárne Ladce, občania prispeli brigádnickou prácou.
Agentúru SITA informovalo tlačové oddelenie Generálneho biskupského úradu ECAV.